Inčukalna novads

Inčukalna novads bija administratīvi teritoriālajā reformā izveidota pašvaldība Vidzemē. Novads izveidots 2009. gadā, apvienojoties Vangažu pilsētai un Inčukalna pagastam. Tā centrs bija Inčukalns, lielākā apdzīvotā vieta — Vangaži.

Daba 
Novads ir bagāts ar mežiem, tie aizņem 63% no kopējās novada teritorijas. Inčukalna novadā atrodas arī smilts, grants un kūdras atradnes.

Vēsture 
Arheoloģiskie pētījumi liecina, ka Inčukalna teritorija bijusi Gaujas lībiešu apdzīvota jau 1. gadu tūkstotī p.m.ē. Kādreiz tagadējā Inčukalna pagasta teritorijā (Vangažu pusē) bijis ķieģeļu ceplis un čuguna lietuve, taču viduslaikos darbojusies arī vara kausētava, stikla rūpnīca un papīra manufaktūras ražotne, māla trauku darbnīca. Būvējot Rīgas - Valkas dzelzceļu, 19. gs. 80. gados Inčukalna pagastā ierīkota dzelzceļa stacija Hincenberg, un līdz ar to sākusies straujāka Inčukalna attīstība.

 tika atklātas 2 katlumājas — Gaujā, Gaujaslīču ielā 41, un Inčukalnā, Miera ielā 1.

Teritoriālais iedalījums 
Inčukalna novada administratīvais iedalījums sastāvēja no Inčukalna pagasta (107 km2) un Vangažu pilsētas (5 km2).

Apdzīvotās vietas 
Inčukalna novadā teritorijā atradās Inčukalns (pārvaldes centrs), Vangaži, Egļupe un Gaujas ciems.

Iedzīvotāji

Etniskais sastāvs

Pašvaldība 
Inčukalna novada pārvaldes centrs bija Inčukalns, kur atradās Inčukalna novada dome, klientu apkalpošanas centrs (VPVKAC), sociālais dienests, bāriņtiesa, būvvalde, dzimtsarakstu nodaļa. Inčukalna, domes ēkā Atmodas ielā atradās arī bibliotēka.

Vangažos atradās pilsētas pārvalde, šeit atradās arī būvvalde, dzimtsarakstu nodaļa.

Saimniecība 
Novadā atrodas vairāki nozīmīgi uzņēmumi vai to filiāles, īpaši attīstīta ir kokrūpniecība (SIA „PATA”, SIA "RETTENMEIER BALTIC TIMBER”, AS „INČUKALNS TIMBER”). Inčukalnā darbojas arī ar citām nozarēm saistīti uzņēmumi- SIA „STRAUJUPĪTE”, SIA „GAUJA AB”, SIA "PLUSS 1", SIA "RĀMKALNI NORDECO", SIA “RĀMKALNI SERVISS”, SIA “GULIVER CONSTRUCTION”, SIA”RIKO”. Citas populārākās novada uzņēmējdarbības nozares ir mazumtirdzniecība veikalos, kravu pārvadājumi pa autoceļiem, automobiļu apkope un remonts, grīdu un sienu apdare, ēdināšanas pakalpojumi.

Izglītība 
 Pirmsskolas izglītība — PII “Minka” Inčukalnā ar filiāli “Lapsiņa” Gaujā, kā arī PII „Jancis” Vangažos.
 Vispārējā izglītība — Inčukalna pamatskola, Vangažu vidusskola.
 Interešu ievirze — Inčukalna novada Mūzikas un mākslas skola (dibināta 2009. gadā, apvienojot Vangažu Mūzikas un mākslas skolu ar Inčukalna Mūzikas skolu).

Sports 
Inčukalnā atrodas sporta centrs un stadions. Inčukalna sporta centrā atrodas peldbaseins ar četriem, 25 m gariem celiņiem, kā arī sporta zāle, trenažieru un velotrenažieru zāle

Kultūra 
Gan Inčukalnā, gan Vangažos darbojas kultūras nams un bibliotēka. Inčukalna tautas namā darbojas jauktais  koris "MEŽĀBELE", pūtēju orķestris, Senioru koris "ATBLĀZMA", Vidējās paaudzes deju kolektīvs "VIRŠI" u.c. kolektīvi.

Vangažu kultūras namā darbojas Bērnu tautas deju kolektīvs "Pīlādzītis", Vidējās paaudzes tautas deju kolektīvs "Augšup", krievu, baltkrievu un ukraiņu vokālie ansambļi.

Reliģija 
Inčukalna novada teritorijā darbojās vairākas draudzes — Inčukalna katoļu draudze, Inčukalna baptistu draudze, Vangažu Ev. luteriskā draudze, Vangažu baptistu draudze, Vangažu Kristus Apskaidrošanas Pareizticīgo draudze.

Ievērojami novadnieki 
 Jānis Rozītis (stantraiders (triku moča braucējs))
 Vitalis Kikusts (sabiedriskais darbinieks, diriģents)
 Janīna Zandberga (sabiedriskā darbiniece, ilggadīga skolotāja)

Ievērojamas vietas 

 Inčukalna medību pils
 Hincenbergas muiža
 Inčukalna Velnala
 Baltic Bonsai parks

Atsauces

Ārējās saites 
 

 
Latvijas bijušie novadi